ঝিনাইদহ, রাজিব হাসান, বাংলাদেশনিউজ২৪x৭.কম  বুধবার সকালে ঝিনাইদহ সদর থানা পুলিশ অভিযান চালিয়ে শহরের হামদহ এলাকার একটি গ্যারেজ থেকে একটি সাদা প্রাইভেট কারসহ সুমন (৩০) নামের এক চোরকে আটক করেছে।  সদর থানার সেকেন্ড  অফিসার এস.আই সোনিত কুমার গায়েন জানান, সকালে গোপন সংবাদের ভিত্তিতে খবর পেয়ে ঝিনাইদহ সদর থানার দারগা কামরুজ্জামানের নেতৃত্বে একদল পুলিশ শহরের হামদহ স্ট্যান্ডের নজরুলের গ্যারেজে অভিযান চালিয়ে একটি সাদা প্রাইভেট কার যার নম্বর ঢাকা মেট্রো-খ-০৬-০০২২ উদ্ধার করে সদর থানায় প্রেরণ করে ও কার চোর সুমনকে আটক করেন।  পুলিশ আরও জানায় যে, এই দুর্ধর্ষ চোর ঢাকার সাভার এলাকা থেকে প্রাইভেট কারটি চুরি করে ঝিনাইদহের হামদহ গ্যারেজে লুকিয়ে রেখেছিল। আটককৃত চোর সুমন (৩০) মাগুরা সদর উপজেলার কাশিনাথপুর গ্রামের মাহাবুবুর রহমানের  পুত্র। এ ব্যাপারে সদর থানায় একটি মামলা হয়েছে।  বাংলাদেশনিউজ২৪x৭.কম/প্রতিনিধি/এমএসএ/এসএ.